
6 DR.30.8.2006 

 

 

Yang keduanya, adakah Yang Berhormat sedar bahawa mutu kenderaan 
iaitu kereta Malaysia ini memang hari-hari orang dok kompelin dekat saya bahawa 
mutu tidak begitu baik. Jadi ini menyebabkan orang menggunakan kereta yang 
diimport atas alasan kerana kereta buatan Malaysia tidak begitu baik ataupun tidak 
begitu kemas.  Jadi apakah Yang Berhormat boleh menasihati pihak industri motor 
kereta ini supaya mereka mengawal mutu supaya kegunaan tempatan dan eksport 
adalah sama.  Terima kasih Tuan Yang di-Pertua. 

Tuan Yang di-Pertua: Soalan tambahan juga mesti menepati soalan 
asas...  [Disampuk] 

Datuk Paduka Dr. Tan Yee Kew: Tuan Yang di-Pertua, saya akan 
menyampaikan ketidakpuasan hati Ahli-ahli Yang Berhormat dan juga dari 
pelanggan kenderaan. Walau bagaimanapun saya hendak tegaskan di sini 
bahawa keturunan pasaran bukan sahaja berkaitan dengan... 

Dato’ Paduka Haji Badruddin bin Amiruldin [Jerai]: Tuan Yang di-
Pertua, hendak perbetulkan bahasa, bukan keturunan tapi menurun...  [Ketawa] 

Datuk Paduka Dr. Tan Yee Kew: Menurun pasaran kenderaan bukan 
sahaja berkaitan dengan buatan kereta tempatan tetapi juga melibatkan 
kenderaan pada keseluruhan pasarannya turun. Sekian, terima kasih. 

Datuk Haji Mohd. Said bin Yusof [Jasin]: Terima kasih Tuan Yang di-
Pertua dan jawapan daripada Setiausaha Parlimen tadi.  Kementerian mengaku 
bahawa sekarang penurunan pasaran kereta. Kalau sudah tahu sudah menurun, 
kita adakan keluarkan kereta nasional kita, mengapa keluarkan AP sampai 
56,000... [Disampuk] Sudah tahu menurun itu keluarkanlah 20,000 sahaja. 
Mengapa sampai 56,000? Supaya industri kita, Proton kita boleh bernafas dan 
dapat dilindungi.   

Hari ini di luar mungkin Setiausaha Parlimen tengok jawapan di kertas 
jawapan, cantik, tetapi di luar Proton terpaksa bersaing dengan Hyundai, Proton 
terpaksa bersaing dengan KIA. Tidak cukup dengan KIA, buka KIA, tampil NAZA, 
pun sudah jadi kereta nasional. Selepas itu pula finance company, kadar bunga 
kereta Proton lebih tinggi daripada kereta-kereta import. Apa tindakan kerajaan?  
Membuatkan Proton hari ini rugi. Terima kasih. 

Datuk Paduka Dr. Tan Yee Kew: Tuan Yang di-Pertua, bilangan 
kenderaan yang diimport sudah pun turun. Seperti yang saya sebutkan dalam 
jawapan saya bahawa walaupun Yang Berhormat bagi Jasin tidak memberi 
perhatian atas jawapan saya iaitu mengikut bilangan yang diimport pada tahun 
2005 ialah 13,578 unit tetapi tahun ini sudah turun. Hanya 9,233 yang diimport dan 
ini merupakan hanya 3.3% dari jumlah pengeluaran tempatan. Sekian, terima 
kasih. 

 
4. Tan Sri Dato’ Hew See Tong [Kampar] minta Menteri Pertanian dan 
Industri Asas Tani menyatakan, usaha-usaha untuk menggalakkan dan meluaskan 
pasaran ubatan herba di peringat negara dan antarabangsa. 

Setiausaha Parlimen Kementerian Pertanian dan Industri Asas Tani 
[Datuk Hajah Rohani binti Haji Abdul Karim]:  Tuan Yang di-Pertua, pada masa 
ini tanaman herba di Malaysia adalah masih di peringkat permulaan.   

 



Yang keduanya, adakah Yang Berhormat sedar bahawa mutu kenderaan iaitu kereta Malaysia ini memang hari-hari orang dok kompelin dekat saya bahawa mutu tidak begitu baik. Jadi ini menyebabkan orang menggunakan kereta yang diimport atas alasan kerana kereta buatan Malaysia tidak begitu baik ataupun tidak begitu kemas. Jadi apakah Yang Berhormat boleh menasihati pihak industri motor kereta ini supaya mereka mengawal mutu supaya kegunaan tempatan dan eksport adalah sama. Terima kasih Tuan Yang di-Pertua. Tuan Yang di-Pertua: Soalan tambahan juga mesti menepati soalan asas... [Disampuk] Datuk Paduka Dr. Tan Yee Kew: Tuan Yang di-Pertua, saya akan menyampaikan ketidakpuasan hati Ahli-ahli Yang Berhormat dan juga dari pelanggan kenderaan. Walau bagaimanapun saya hendak tegaskan di sini bahawa keturunan pasaran bukan sahaja berkaitan dengan... Dato' Paduka Haji Badruddin bin Amiruldin [Jerai]: Tuan Yang di- Pertua, hendak perbetulkan bahasa, bukan keturunan tapi menurun... [Ketawa] Datuk Paduka Dr. Tan Yee Kew: Menurun pasaran kenderaan bukan sahaja berkaitan dengan buatan kereta tempatan tetapi juga melibatkan kenderaan pada keseluruhan pasarannya turun. Sekian, terima kasih. Datuk Haji Mohd. Said bin Yusof [Jasin]: Terima kasih Tuan Yang di- Pertua dan jawapan daripada Setiausaha Parlimen tadi. Kementerian mengaku bahawa sekarang penurunan pasaran kereta. Kalau sudah tahu sudah menurun, kita adakan keluarkan kereta nasional kita, mengapa keluarkan AP sampai 56,000... [Disampuk] Sudah tahu menurun itu keluarkanlah 20,000 sahaja. Mengapa sampai 56,000? Supaya industri kita, Proton kita boleh bernafas dan dapat dilindungi. Hari ini di luar mungkin Setiausaha Parlimen tengok jawapan di kertas jawapan, cantik, tetapi di luar Proton terpaksa bersaing dengan Hyundai, Proton terpaksa bersaing dengan KIA. Tidak cukup dengan KIA, buka KIA, tampil NAZA, pun sudah jadi kereta nasional. Selepas itu pula finance company, kadar bunga kereta Proton lebih tinggi daripada kereta-kereta import. Apa tindakan kerajaan? Membuatkan Proton hari ini rugi. Terima kasih. Datuk Paduka Dr. Tan Yee Kew: Tuan Yang di-Pertua, bilangan kenderaan yang diimport sudah pun turun. Seperti yang saya sebutkan dalam jawapan saya bahawa walaupun Yang Berhormat bagi Jasin tidak memberi perhatian atas jawapan saya iaitu mengikut bilangan yang diimport pada tahun 2005 ialah 13,578 unit tetapi tahun ini sudah turun. Hanya 9,233 yang diimport dan ini merupakan hanya 3.3% dari jumlah pengeluaran tempatan. Sekian, terima kasih. 4. Tan Sri Dato' Hew See Tong [Kampar] minta Menteri Pertanian dan Industri Asas Tani menyatakan, usaha-usaha untuk menggalakkan dan meluaskan pasaran ubatan herba di peringat negara dan antarabangsa. Setiausaha Parlimen Kementerian Pertanian dan Industri Asas Tani [Datuk Hajah Rohani binti Haji Abdul Karim]: Tuan Yang di-Pertua, pada masa ini tanaman herba di Malaysia adalah masih di peringkat permulaan.